hu hu hu hu hu hu hu hu hu hu hbs_lat hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar es et fa fr he hbs_lat it fr ru hbs_lat hbs_lat tr fy uz hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. február 28.
Ugrás a navigációhoz Ugrás a kereséshez
Ukrán állampolgárok biometrikus azonosítóval ellátott útlevele
A Wikimédia Commons tartalmaz Ukrán útlevél témájú médiaállományokat.
Az ukrán útlevél nemzetközi útiokmány, amelyet Ukrajna bocsát ki, és amely az ukrán állampolgárság igazolására is szolgál. Az útlevél adatait ukrán és angol nyelven rögzítik. Az útleveleket külön kérésre állítják ki és 10 évig érvényesek. Két útlevél is kiadható azok számára, akik gyakran utaznak külföldre.
1.1 Személyazonossági információkat tartalmazó oldal
1.3 Egyéb ukrán útlevéltípusok
Az ukrán útlevél a nemzetközi normákat követi. Az első ukrán útlevelet (amely a korábbi szovjet útlevelet váltotta fel) 1994. június 4-én vezették be, míg a géppel olvasható útlevelek – amelyek az első oldal alján két géppel olvasható sort tartalmaztak – 1997-ben jelentek meg. A jelenlegi ukrán nemzetközi útlevél biometrikus. Ha vallási meggyőződése miatt az állampolgár nem akar biometrikus útlevelet kapni, akkor – ilyen irányú írásbeli nyilatkozat után – nem biometrikus útlevelet igényelhet.
A 2007 óta kiadott útlevelek fotói fekete-fehérek, lézernyomtatással. Biztonsági elemként a tulajdonos fényképe vízjel formájában, az útlevél megfelelő lapját a fény felé tartva is megjelenik. Korábban az útleveleket ragasztott színes fényképpel vagy színes nyomdai fotóval állították ki.
Az új biometrikus nemzetközi útlevelek borítója sötétkék és 32 oldalt tartalmaznak. Az elülső borítón az ukrán címer látható. Felette az ukrán nyelvű „yKPAÏHA ПACПOPT”, alatta az angol „UKRAINE PASSPORT” felirat olvasható. (Mindkét felirat jelentése „UKRAJNA ÚTLEVÉL”.) Az előlap alján a szokásos biometrikus szimbólum található.[1][2]
Személyazonossági információkat tartalmazó oldal[szerkesztés]
Biometrikus adatokat is tartalmazó ukrán útlevél adatlapja (minta fiktív adatokkal)
Az ukrán útlevél adatlapja a következő információkat tartalmazza:
Fotó az útlevél tulajdonosáról
Az információs oldal alján található a „P<UKR” kezdetű géppel olvasható vizsgálati zóna.[2]
Az ukrán útlevél borítója és adatlapja ukrán és angol nyelvű. Főszabályként az útlevéltulajdonos – értelemszerűen ukrán cirill betűs írással írt – nevét a 2010-ben elfogadott átírási szabvány szeint írják át angolra. Aki ettől eltérő latin betűs írásmódot szeretne, az kérheti ezt, amennyiben van már valamilyen más irata, amelyben neve a kívánt latin betűs alakban szerepel.[3]
Ukrajna az általánosan használt útlevélhez hasonló, speciális útiokmányokat alkalmaz bizonyos jogszabályban meghatározott célokra, többek között ilyen dokumentumokat állítanak ki diplomatáknak, szolgálati okból külföldre utazóknak, Ukrajnában élő hontalan személyeknek és az Ukrajnába befogadott menekülteknek.[4]
Vízumkövetelmények az ukrán állampolgárok számra
Vízum kapható az érkezéskor
Vízum az érkezéskor vagy elektronikus úton
Vízum szerzése szükséges a beutazás előtt
Az általános ukrán útlevéllel rendelkező ukrán állampolgárok 128 országot látogathatnak meg vízum nélkül vagy az érkezéskor kiadott vízummal. Az ukrán útlevelet a Henley Passport Index 2018-as értékelése szerint a világ 41. helyén jegyzik az utazási szabadság szempontjából. (Ugyanez a rangsor Magyarországot a 10. helyre sorolja.)[5]
Az Arton Capital Passport Index 2020-as rangsora az általános ukrán útlevelet a 11. helyre teszi az utazási szabadság szempontjából, 111-es vízummentességi pontszámmal. (Összehasonlításképpen: ebben a rangsorban Magyarország 132 ponttal holtversenyben a negyedik helyen áll.)[6]
Az ukrán biometrikus útlevéllel vízummentesen lehet beutazni az Európai Unióba illetve a schengeni övezetbe.[7]
↑ Пpo BHeceHHя зMiH дo ПoлoжeHHя пpo пacпopT rpoMaдяHиHa ykpaïHи для Bиïздy зa kopдoH (ukrán nyelven). yKAЗ ПPEЗИДEHTA yKPAÏHИ, 2004. december 10. (Hozzáférés: 2021. május 6.)
↑ a b Document: UKR-AO-03002 (angol nyelven). www.consilium.europa.eu. (Hozzáférés: 2021. május 6.)
↑ ПepeBipka TpaHcлiTepaцiï (ukrán nyelven). ДepжaBHa MirpaцiйHa cлyжбa ykpaïHи. (Hozzáférés: 2021. április 18.)
↑ Passport: UKR - Ukraine • yKPAÏHA (angol nyelven). www.consilium.europa.eu. (Hozzáférés: 2021. május 6.)
↑ Global Ranking - Visa Restriction Index 2018. Henley & Partners. (Hozzáférés: 2021. május 6.)
↑ Global Passport Power Rank 2021 | Passport Index 2021 (angol nyelven). Passport Index - Global Mobility Intelligence . (Hozzáférés: 2021. május 6.)
↑ EU approves visa-free travel for Ukrainians (angol nyelven). SchengenVisaInfo.com, 2017. május 11. (Hozzáférés: 2021. május 6.)
Ez a szócikk részben vagy egészben az Ukrainian passport című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Ukrán_útlevél&oldid=24722306”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. február 28., 13:53
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.